અમેરિકાના પ્રમુખ ડોનાલ્ડ ટ્રમ્પે એ વખતે પાકિસ્તાનને જૂઠું અને દગાબાજ ગણાવતાં કહ્યું હતું કે છેલ્લાં ૧૫ વર્ષમાં પાકિસ્તાનને આપવામાં આવેલી અબજો ડૉલરની સહાય એક મૂર્ખતાપૂર્ણ નિર્ણય હતો. પાકિસ્તાનને આતંકવાદીઓ તરફના પોતાના વલણમાં પરિવર્તન લાવવા માટે છ મહિનાનો સમય આપવામાં આવ્યો હતો. જો કે પાકિસ્તાન પોતાની મસ્તીમાં મસ્ત હતું ને આતંકવાદીઓને પોષવાનું ચાલુ રાખ્યું. પાકિસ્તાને અમેરિકાની અપેક્ષા મુજબની કામગીરી ન કરતાં આખરે અમેરિકાએ પાકિસ્તાનને મળનારી આર્થિક સહાય અટકાવી દીધી છે.